Την τροποποίηση της υπ` αριθ. Φ.42000/οικ.2555/353/28-2-2012 κοινής υπουργικής απόφασης (ΦΕΚ 497/Β/2012) «Κατάλογος παθήσεων, τα φάρμακα των οποίων χορηγούνται με μειωμένη ή μηδενική συμμετοχή του ασφαλισμένου», όπως αυτή έχει ήδη τροποποιηθεί με την υπ` αριθ. Φ.42000/οικ. 12485/1481/6-6-2012 κοινή υπουργική απόφαση (ΦΕΚ 1814/Β/2012) και την επαναδιατύπωσή της ως εξής:

 Στους δικαιούχους εξωνοσοκομειακής φαρμακευτικής περίθαλψης των Φορέων Κοινωνικής Ασφάλισης (Φ.Κ.Α.), ανεξάρτητα από την ονομασία και τη νομική τους μορφή καθώς και του Οίκου Ναύτου, χορηγούνται τα φάρμακα με συμμετοχή 10% επί της διατιμημένης αξίας του φαρμάκου ή με μηδενική συμμετοχή για την αντιμετώπιση ή θεραπεία των χρόνιων παθήσεων, ως εξής:

 Α. Συμμετοχή του ασφαλισμένου σε ποσοστό 10% για τους πάσχοντες από:

 1. Νόσο του Parkinson και δυστονίες

 2. Αποιο διαβήτη

 3. Χρόνια ρευματική βαλβιδοπάθεια και λοιπές βαλβιδοπάθειες, χρόνια πνευμονική καρδιοπάθεια και συγγενή καρδιοπάθεια

 4. Μυασθένεια

 5. Φυματίωση

 6. Κληρονομικό αγγειοοίδημα

 7. Συγγενή ιχθύαση

 8. Νόσο του WILSON

 «9. Σακχαρώδη διαβήτη τύπου II ή άλλοι τύποι Σακχαρώδη Διαβήτη, εκτός από τους αναφερόμενους στην υποπερίπτωση 2 της περίπτωσης Β».

 10. Επιληψία και λοιπές επιληπτικές καταστάσεις

 11. Αγγειοπάθεια BURGER

 12. Ανοια, νόσο Alzheimer και νόσο Charcot

 «13. Ρευματοειδή αρθρίτιδα, νεανική ιδιοπαθή αρθρίτιδα, ψωριασικη αρθρίτιδα, αξονική σπονδυλαρθριτιδα και διάχυτα νοσήματα του συνδετικού ιστού, όσον αφορά τα τροποποιητικά φάρμακα (μεθοτρεξάτη, λεφλουνομίδη, κυκλοσπορίνη, σουλφασαλαζίνη, υδροξυχλωροκίνη, αζα-

θειοπρίνη, D-πενικιλλαμίνη, κυκλοφωσφαμιδη) και για τις ενδείξεις των συγκεκριμένων ρευματικών παθήσεων».

 "«14. Ψωρίαση, όσον αφορά στα σκευάσματα τοπικής θεραπείας με δραστικές ουσίες συνδυασμοί Betamethasone - Calcipotriol, Calcipotriol" και Calcitriol, και στα από του στόματος σκευάσματα με δραστικές ουσίες Ciclosporin, Methotrexate και Acitretin.

 \*\*\*Το εντός " " σημείο διορθώθηκε ως άνω με τις Διορθώσεις Σφαλμάτων όπως δημοσιεύθηκαν

 στο ΦΕΚ Β΄4857/31.10.2018.

 15. Νόσος Crohn, όσον αφορά στα φάρμακα με δραστικές ουσίες Budesonide, Mesalazine, Methylprednisolone, Prednisolone, Sulfasalazine, Hydrocortisone, Azathioprine και Metrotrexate».

 \*\*\*Η εντός " " περίπτωση 13 προστέθηκε ως άνω με την ΥΑ 52095/3.6.2013 (ΦΕΚ Β΄

 1561/21.6.2013).

 \*\*\* Με την ΚΥΑ Αριθμ. ΕΑΛΕ/Γ.Π. οίκ. 79647 (ΦΕΚ Β 4698/19.10.2018) η υποπερίπτωση 9 της περίπτωσης Α αντικαταστάθηκε και προστέθηκαν οι υποπεριπτώσεις 14 και 15 ως άνω.

 Β. Μηδενική (0%) συμμετοχή για τους πάσχοντες από:

 1. Νεοπλάσματα όλων των συστημάτων και λευχαιμιών

 «2. Σακχαρώδη Διαβήτη τύπου Ι ή Σακχαρώδη Διαβήτη κύησης ή Σακχαρώδη Διαβήτη μετά από παγκρεατεκτομή συνεπεία παγκρεατικού νεοπλάσματος».

 \*\*\* Με την ΚΥΑ Αριθμ. ΕΑΛΕ/Γ.Π. οίκ. 79647 (ΦΕΚ Β 4698/19.10.2018) η υποπερίπτωση 2 της περίπτωσης Β αντικαταστάθηκε ως άνω.

 3. Ψυχώσεις (όσον αφορά τα αντιψυχωτικά φάρμακα και όχι τα καταθλιπτικά)

 4. Μεσογειακή αναιμία, δρεπανοκυτταρική και μικροδρεπανοκυτταρική αναιμία, ομόζυγη μεσογειακή αναιμία, ενδιάμεση μεσογειακή αναιμία και ομόζυγη δρεπανοκυτταρική αναιμία

 5. Ιδιοπαθή αιμολυτική αναιμία - θρομβοπενική πορφύρα

 6. Νυχτερινή παροξυσμική αιμοσφαιρινουρία

 7. Αιμορροφιλία (αντιαιμορροφιλικοί παράγοντες)

 8. Υποφυσιογενή νανισμό (αυξητική ορμόνη)

 9. Κυστική Ινωση (κυστική ινώδη νόσο, ινοκυστική νόσο)

 10. Χρόνια ηπατίτιδα Β και C

 11. Νόσο Wilson (ηπατοφακοειδή εκφύλιση)

 12. Γλυκογονίαση - γλυκόγονίαση τύπου IB

 13. Νόσο Gaucher

 14. Ελλειψη ορνιθο-καρβαμυλο-τρανσφεράση

 15. Χρόνια νεφρική νόσο, στάδιο 3 και 4

 16. Νεφρική ανεπάρκεια, που υποβάλλονται σε αιμοκάθαρση

 17. Νόσο Niemann-Pick τύπου C

 18. Υπερφαινυλαλανιναιμία

 19. Σκλήρυνση κατά πλάκας

 Επισημαίνεται ότι η μειωμένη ή μηδενική συμμετοχή αφορά αποκλειστικά και αυστηρά μόνο τα φαρμακευτικά σκευάσματα που αφορούν τη θεραπεία και αντιμετώπιση των αντίστοιχων ως ανωτέρω συγκεκριμένων παθήσεων.

 "Ειδικά για τους πάσχοντες από τις παθήσεις της υποπερίπτωσης 4 της περίπτωσης Β η μηδενική συμμετοχή αφορά και τα φαρμακευτικά σκευάσματα που αφορούν την αντιμετώπιση των διαταραχών, επιπλοκών και προβλημάτων υγείας που δύνανται να προκύψουν συνεπεία των ανωτέρω συγκεκριμένων παθήσεων και που είναι επιστημονικά συνδεδεμένα με αυτές και εφόσον τούτο αποδεικνύεται από σχετική ιατρική γνωμάτευση."

 \*\*\*To εντός " " εδάφιο προστέθηκε ως άνω με την ΥΑ ΔΥΓ3(α) /οικ. 4146/15.1.2013 (ΦΕΚ Β΄

 43/15.1.2013).

 "Δεν καταβάλλουν συμμετοχή για όλα τα φάρμακα που χορηγούνται για την αντιμετώπιση της κατάστασης τους, οι μεταμοσχευθέντες συμπαγών ή ρευστών οργάνων και ιστών, οι ασθενείς τελικού σταδίου χρόνιας νεφρικής νόσου σε εξωνεφρική κάθαρση, καθώς και οι παραπληγικοί και τετραπληγικοί."

 \*\*\*To εντός " " τρίτο εδάφιο αντικαταστάθηκε ως άνω με την ΥΑ ΔΥΓ3(α) /οικ. 4146/15.1.2013

 (ΦΕΚ Β΄43/15.1.2013).

 Δεν καταβάλλουν συμμετοχή οι πάσχοντες από το σύνδρομο ανοσολογικής ανεπάρκειας (AIDS), για τα αντιρρετρόικά φάρμακα.

 Ο Εθνικός Οργανισμός Φαρμάκου (ΕΟΦ) αναλαμβάνει την υποχρέωση σύνταξης καταλόγου κατάταξης των φαρμάκων (δραστικές ουσίες με τις αντίστοιχες εμπορικές ονομασίες τους) ανά θεραπευτική κατηγορία, σύμφωνα με το σύστημα κατάταξης «ανατομικής, θεραπευτικής κατηγοριοποίησης ATC» του Παγκόσμιου Οργανισμού Υγείας, αντιστοιχίζοντας στο κάθε φάρμακο το προβλεπόμενο ποσοστό συμμετοχής και ο οποίος δημοσιοποιείται στην ιστοσελίδα του ΕΟΦ και κοινοποιείται στη Διεύθυνση Ασφάλισης Ασθένειας και Μητρότητας, της Γενικής Γραμματείας Κοινωνικών Ασφαλίσεων (Γ.Γ.Κ.Α.) και στους Φ.Κ.Α., στους Φαρμακευτικούς Συλλόγους και στους Κατόχους Άδειας Κυκλοφορίας (ΚΑΚ) φαρμακευτικών προϊόντων. Η ευθύνη επικαιροποίησης του καταλόγου λόγω εισόδου στην κυκλοφορία νέων φαρμάκων ανήκει από κοινού στον ΕΟΦ, στη Διεύθυνση Ασφάλισης Ασθένειας και Μητρότητας της Γ.Γ.Κ.Α. και στους Φ.Κ.Α.

 Ποσοστό συμμετοχής 10% καταβάλλεται από τους δικαιούχους του ΕΚΑΣ και τα προστατευόμενα μέλη των οικογενειών τους, για όλα τα φάρμακα.

 Δεν καταβάλλεται συμμετοχή για φάρμακα που χορηγούνται κατά την περίοδο κύησης και λοχείας, για την αντιμετώπιση των εργατικών ατυχημάτων, για φάρμακα που προμηθεύονται οι ασφαλισμένοι του Ε.ΟΠ.Υ.Υ. από τα φαρμακεία ή τις αποθήκες του Οργανισμού, για φάρμακα που προμηθεύονται από τα φαρμακεία των Κρατικών Νοσοκομείων καθώς και για τον υποχρεωτικό εμβολιασμό, βάσει του Εθνικού Προγράμματος Εμβολιασμού, όπως ισχύει κάθε φορά.

 Η απόφαση αυτή να δημοσιευθεί στην Εφημερίδα της Κυβερνήσεως.

 Αθήνα, 26 Οκτωβρίου 2012

 ΟΙ ΥΠΟΥΡΓΟΙ

 ΕΡΓΑΣΙΑΣ, ΚΟΙΝΩΝΙΚΗΣ ΑΝΑΠΛΗΡΩΤΗΣ ΥΠΟΥΡΓΟΣ

 ΑΣΦΑΛΙΣΗΣ ΚΑΙ ΠΡΟΝΟΙΑΣ ΥΓΕΙΑΣ

 ΙΩΑΝΝΗΣ ΒΡΟΥΤΣΗΣ ΜΑΡΙΟΣ ΣΑΛΜΑΣ